बिहार के मुख्यमंत्री नीतीश कुमार ने यहां शनिवार को कहा कि युवाओं के विकास के बिना देश का विकास संभव नहीं है। उन्होंने सरकार के सात निश्चयों का जिक्र करते हुए कहा कि सरकार की प्रतिबद्धता युवाओं का विकास है। पटना में विश्व कौशल दिवस के अवसर पर आयोजित एक कार्यक्रम के दौरान उन्होंने कहा कि भारत में युवाओं की आबादी सबसे ज्यादा है और देश के अंदर बिहार में सर्वाधिक आबादी युवाओं की है। ऐसे में देश का विकास तभी संभव है, जब युवाओं का विकास होगा।